Държавен вестник, бр. 37, 2015 г., стр. 25

БРОЙ  37	
Д Ъ Р Ж А В Е Н  В Е С Т Н И К 	
СТР.  25  
продукти за растителна защита и за отмяна 
на директиви 97/117/ЕИО и 91/414/ЕИО на 
Съвета (ОВ L, бр. 309 от 24 ноември 2009 г.);
6. стандарти за безопасност на труда или 
стандарти за безопасност в стопанствата;
7. специфични съвети за земеделски стопа­
ни, които създават стопанство за първи път;
8. предоставяне на информация и съвети 
с предлагане на решения на равнище сто­
панство по приложение І от Регламент (ЕС) 
№ 1306/2013;
9. консултиране по въпроси и проблеми 
на земеделското стопанство, свързани с 
икономическите и екологичните показатели 
на земеделското стопанство, включително 
въпроси на конкурентоспособността;
10. консултиране по въпроси на управление 
на риска в земеделското стопанство, свързан 
с неблагоприятни климатични явления, на­
шествия на вредители и болести по животните;
11. консултиране и предоставяне на инфор­
мация по въпросите на ерозията на почвите, 
определяне на ерозионен риск и методи за 
борба с почвената ерозия, включително ири­
гационната ерозия;
12. консултиране по въпроси и проблеми, 
свързани с увеличаване на ефективността на 
потреблението на енергията в земеделското 
стопанство.
(2) Насоките за съдържанието на модулите 
по ал. 1 са определени в приложение № 4.
(3) Консултантските пакети по ал. 1 включ­
ват не по-малко от едно посещение на стопан­
ството в периода на предоставяне на пакета, 
както и предложения за иновативни решения 
в резултат от оценка на конкретните нужди 
на стопанството.
Раздел II
Допустими кандидати. Ред за кандидатстване. 
Ползватели на финансовата помощ
Чл. 9. За подпомагане по реда на тази на­
редба могат да кандидатстват консултантски 
организации.
Чл. 10. (1) Консултантските организации 
се избират чрез провеждане на процедури за 
възлагане на обществена поръчка по реда на 
Закона за обществените поръчки. 
(2) При подготовката на процедурата въз­
ложителите трябва да изпълнят условията за 
подпомагане по операция 2.1.1. „Консултант­
ски услуги за земеделски и горски стопани“.
Чл. 11. Ползватели на финансовата помощ 
са избраните консултантски организации 
в процедурата за възлагане на обществена 
поръчка по чл. 10. 
Чл. 12. Ползвателите на финансовата по­
мощ се включват в базата данни по чл. 10, 
ал. 5 от Закона за подпомагане на земедел­
ските производители.
Раздел III
Финансови условия
Чл. 13. Финансова помощ се предоставя 
в рамките на наличните средства по ПРСР 
2014 – 2020 г.
Чл. 14. Финансовата помощ е в размер 
до 100 на сто от общите допустими разходи.
Чл. 15. (1) Максималният размер на фи­
нансовата помощ за предоставяне на един 
консултантски пакет по приоритетна област 
по чл. 7, ал. 1 е левовата равностойност на 
1500 евро.
(2) Максималният размер на финансовата 
помощ за предоставянето на един консултант­
ски пакет, в който са включени само базови 
модули, е левовата равностойност на 1000 евро.
Г л а в а  т р е т а
УСЛОВИЯ ЗА ПОЛУЧАВАНЕ НА КОН­
СУЛТАНТСКИТЕ УСЛУГИ
Чл. 16. (1) Ползвателите на финансова 
помощ предоставят консултантските пакети 
по чл. 7, ал. 1 на юридически и физически 
лица и еднолични търговци, които са реги­
стрирани като земеделски стопани, съгласно 
чл. 7, ал. 1 от Закона за подпомагане на 
земеделските производители и които имат 
минимален стандартен производствен обем 
на земеделското стопанство не по-малко от 
левовата равностойност на 8000 евро.
(2) За предоставянето на консултантски 
пакет А2Б съгласно приложение № 2 и при­
ложение № 3 земеделските стопани трябва 
да имат минимален стандартен производ­
ствен обем на земеделското стопанство не 
по-малко от левовата равностойност на 8000 
евро и не повече от левовата равностойност 
на 16 000 евро.
Чл. 17. (1) Земеделските стопани подават 
заявления до ползвател на финансова помощ, 
включен в базата данни по чл. 10, ал. 5 от 
Закона за подпомагане на земеделските про­
изводители.
(2) Към заявлението се прилагат:
1. документи, че заявителят е регистриран 
като земеделски стопанин съгласно чл. 7, ал. 1 
от Закона за подпомагане на земеделските 
производители;
2. анкетните формуляри от анкетна карта/
анкетни карти на земеделския стопанин, изда­
дени по реда на наредбата по § 4 от преходните 
и заключителните разпоредби на Закона за 
подпомагане на земеделските производители 
за създаване и поддържане на регистър на 
земеделските стопани.
Чл. 18. (1) Ползвателят на финансова помощ 
сключва договор със земеделските стопани за 
предоставянето на консултантските пакети.